בנובמבר 1940 פלישת הצבא האיטלקי ליוון, הועברה הטייסת סמוך לאתונה כדי לסייע לכוחות היוונים, באפריל 1941 הוורמאכט הגרמני הצטרף לכוחות האיטלקיים והכוח האנגלו-יווני החל להישבר תחת המאמץ המשותף. קווי ההגנה הבריטים נשברו במהרה והטייסת נאלצה לסגת מיוון עם מעט המטוסים השמישים שנותרו לה. לאחר שנסוגה לכרתים ב-21 באפריל 1941, ולאור המתיחות הגוברת בין הכוחות הבריטים לשלטונות עיראק, הועברה הטייסת ישירות לבסיס חיל האוויר עאקיר (כיום בסיס תל נוף) בפלשתינה, משם מטוסי הבריסטול בלנהיים של הטייסת סייעו למאמצי הלחימה בעיראק ובסוריה.